采薇

原文

采薇采薇，薇亦作止。曰归曰归，岁亦莫止。
靡室靡家，𤞤狁之故。不遑启居，𤞤狁之故。
采薇采薇，薇亦柔止。曰归曰归，心亦忧止。
忧心烈烈，载饥载渴。我戍未定，靡使归聘。
采薇采薇，薇亦刚止。曰归曰归，岁亦阳止。
王事靡盬，不遑启处。忧心孔疚，我行不来！
彼尔维何？维常之华。彼路斯何？君子之车。
戎车既驾，四牡业业。岂敢定居？一月三捷。
驾彼四牡，四牡骙骙。君子所依，小人所腓。
四牡翼翼，象弭鱼服。岂不日戒？𤞤狁孔棘！
昔我往矣，杨柳依依。今我来思，雨雪霏霏。
行道迟迟，载渴载饥。我心伤悲，莫知我哀！

赏析

周朝多战争，西周时𤞤狁强盛﹐威胁周室，但创作时代不清楚，有周文王、周懿王、周宣王三种说法，现在以宣王说较有力，《采薇》描写一位戍卒在归途中深感苦难的作品。王夫之《姜斋诗话》称此诗“以乐景写哀，以哀景写乐，一倍增其哀乐”。刘熙载《艺概》称此诗“雅人深致，正在借景言情”。清人方玉润在《诗经原始》一书中称赞此诗“言情写景，可谓真实朴至。”。